Document ID: 31993R2376

ΚΑΝΟΝΙΣΜΟΣ (ΕΟΚ) αριθ. 2376/93 ΤΗΣ ΕΠΙΤΡΟΠΗΣ της 27ης Αυγούστου 1993 για τη σύνταξη του εντύπου της αίτησης αποζημίωσης βάσει του κανονισμού (ΕΟΚ) αριθ. 2187/93 του Συμβουλίου για ορισμένους παραγωγούς γάλακτος ή γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2187/93 του Συμβουλίου της 22ας Ιουλίου 1993 σε ορισμένους παραγωγούς γάλακτος ή γαλακτοκομικών προϊόντων οι οποίοι διέκοψαν προσωρινά τη δραστηριότητά τους (1),
Εκτιμώντας:
ότι, βάσει του άρθρου 10 παράγραφος 1 του κανονισμού (ΕΟΚ) αριθ. 2187/93, ο ενδιαφερόμενος παραγωγός πρέπει να απευθύνει την αίτηση αποζημίωσης στην αρμόδια αρχή κάθε κράτους μέλους με βάση το πρότυπο ενός κοινού εντύπου- ότι το έντυπο αυτό πρέπει να συντάσσεται έτσι ώστε να μπορεί να χρησιμεύσει ως έγγραφο εργασίας στις αρμόδιες αρχές, με την επιφύλαξη για καθεμία από αυτές, λαμβανομένων υπόψη των διαφορετικών διοικητικών αναγκών, της προσαρμογής του περιεχομένου του-
ότι το έγγραφο πρέπει να υποβληθεί στην αρμόδια αρχή το αργότερο στις 30 Σεπτεμβρίου 1993- ότι είναι λοιπόν επείγον να αρχίσει να ισχύει ο παρών κανονισμός την ημέρα της δημοσίευσής του-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το έγγραφο που αναφέρεται στο άρθρο 10 παράγραφος 1 του κανονισμού (ΕΟΚ) αριθ. 2187/93 συντάσσεται στο παράρτημα.
Η αρμόδια αρχή μπορεί, εάν παραστεί ανάγκη, να απαιτήσει άλλες πληροφορίες και αποδεικτικά στοιχεία κατά τη συμπλήρωση του εντύπου και να το προσαρμόσει λαμβάνοντας ιδίως υπόψη τις πληροφορίες που ήδη διαθέτει.
Άρθρο 2
Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Αυγούστου 1993.

Labels: 3
12
11
6